আশ্রয়শিবিরের বাইরে বা বিদেশে কাজের জন্য নিয়োগকারীচক্রের নিয়োগপ্রক্রিয়া সম্পর্কেও তথ্য রয়েছে জাতিসংঘের অভিবাসন সংস্থার প্রতিবেদনে। সাধারণত স্থানীয় দালালচক্র নারী দালালদের মাধ্যমে আশ্রয়শিবিরে রোহিঙ্গাদের সঙ্গে যোগাযোগ করে। আইওএম বলেছে, বাংলাদেশি জাল পাসপোর্ট তৈরির মাধ্যমে এ দেশে ও বিদেশে রোহিঙ্গাদের কাজ করার ব্যবস্থার জন্য কক্সবাজারে অপরাধীচক্রের উপস্থিতি বেড়েছে বলেও তথ্য রয়েছে।